Public procurement notice: Contract Award Notice
Published: 2024-11-12
Buyer: Brugerklubben SBSYS
Country: DK
Region: DK012
Contract type: Services
Procedure: Negotiated with prior call for competition
CPV classification: 48000000 | 72000000 | 72212517 | 72230000: Custom software development services | 72250000: System and support services
Estimated value: 70000000 DKK
Award criteria: price, quality

Technical requirements: Udbuddet omhandler indgåelse af rammeaftale vedr. udvikling, videreudvikling, drift, vedligeholdelse og support af SBSYS-systemet som omfatter følgende ydelser:

1) Transitionen som udmunder i SBSYS-leverandørens overtagelse af udvikling-, vedligeholdelses-, drifts- og supportansvaret for SBSYS-systemet fra Brugerklubbens eksisterende leverandør.
 
2) Leverancen, jf. Rammeaftalebilag 03 – Leverancebeskrivelse som indeholder konkrete udviklingsopgaver til levering i henhold til tidsplanen i Rammeaftalebilag 01 – Tidsplan.

3) Efterfølgende udvikling og videreudvikling af SBSYS-systemet i form af primært agile udviklingsprojekter i nært samarbejde med Brugerklubben.

4) Vedligeholdelse, drift og teknisk support af SBSYS-systemet i medlemmernes driftsmiljøer og af nye Fælles Services i Hostingmiljøet.

5) Håndtering og varetagelse af opdateringer af SBSYS-systemet hos hvert medlem 1-3 gange om året.

6) Deployment af patches, versioner og releases hos hvert medlem ved behov.

7) Driftsafvikling af nye Fælles Services hos Brugerklubbens leverandør af et fælles Hostingmiljø til afgrænsede services/produkter som kan anvendes af Brugerklubbens medlemmer.
 
8) Samarbejde med Brugerklubbens øvrige leverandører og medlemmer, herunder særligt SBSIP-leverandøren i tilfælde af driftsforstyrrelser og gennemførelse af problem management.

De udbudte ydelser er nærmere beskrevet i Rammeaftalen med tilhørende bilag.

Primært skal SBSYS-leverandøren forsætte arbejdet med at modernisere SBSYS-systemet. Realiseringen skal ske i sameksistens med SBSIP-systemet og SBSIP-leverandøren. De to systemer er således hinandens forudsætninger. SBSYS-leverandørens primære opgave er således at fortsætte arbejde med at refaktorere og bygge services/API’er. De eventdrevne arkitekturprincipper skal udbygges, ligesom skedulerede jobs og vedligehold og udvikling på den rige klient er en væsentlig opgave. 

Den totale volumen på rammeaftalen er estimeret til 45 – 70 mio. DKK ekskl. moms. Volumen er udelukkende vejledende og baserer sig på historiske tal, hvorfor de ikke kan tages som udtryk for en garanteret fremtidig omsætningsstørrelse.
Ordregiver forventer ikke, at volumen på Rammeaftalen vil overstige mere end 50% af den estimerede omsætning. Maksimal omsætning udgør derfor den estimerede omsætning på op til 70 mio. DKK ekskl. moms med et tillæg på 50%, som en buffer. Bufferen skal dække risikoen for en merudgift som følge af, at Ordregivers fremtidige behov overstiger de forgange års udgifter på området. Den maksimale omsætning for hele Rammeaftalens løbetid er derfor 105 mio. DKK.
Underkriteriet ”Pris” vil blive vurderet på baggrund af Tilbudsgivers besvarelse af Rammeaftalebilag 11A. Således vil de af Tilbudsgivers anførte priser ekskl. moms, men inkl. alle øvrige omkostninger blive lagt til grund.
Underkriteriet ”kvalitet” vil blive vurderet på baggrund af Tilbudsgivers besvarelse af:

• Rammeaftalebilag 01 – Tidsplan, i form af Underbilag 1A, 1B og 1C, som samlet vægter 5 %.
• Rammeaftalebilag 03 – Leverancebeskrivelse, som vægter 20 %.
• Rammeaftalebilag 04 - Dokumentation, som vægter 5 %.
• Rammeaftalebilag 05 – Drift, vedligeholdelse og support, som vægter 20 %.
• Rammeaftalebilag 06 – SBSYS-leverandørens proces og metode, som vægter 20 %.
• Rammeaftalebilag 09 – Samarbejdsorganisation, som vægter 20 %.
• Rammeaftalebilag 13 - Prøver, i form af Underbilag 13A, 13B, 13C, 13D samt 13E, som samlet vægter 10 %.

Rammeaftalebilagene beskriver hvad Ordregiver lægger vægt på ved evaluering af tilbuddene.
I henhold til § 7 i lovbekendtgørelse nr. 593 af 2. juni 2016 om Klagenævnet for Udbud (i det følgende benævnt Lov om Klagenævnet for Udbud), gælder følgende frister for indgivelse af klage:
Klage over udbud eller beslutninger omfattet af udbudslovens afsnit II eller III eller forsyningsvirksomhedsdirektivet, skal være indgivet til Klagenævnet for Udbud inden:

1) 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, når underretningen er ledsaget af en begrundelse for beslutningen.

2) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;

3) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;

4) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk.4;

5) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2, 2. pkt. 

En klage over, at ordregiveren i strid med Udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren i henhold til Lov om Klagenævnet for Udbud § 4 har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.

I henhold til Lov om Klagenævnet for Udbud § 6, stk. 4 skal klageren senest samtidig med, at en klage indgives til Klagenævnet for Udbud, skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstillperioden, jf. lovens § 3, stk. 1. I tilfælde, hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.

Klagenævnet for Udbuds egen klagevejledning kan findes på www.naevneneshus.dk.


Winner: Netcompany A/S
Number of bids: 2